A Nemzeti Szakképzési és Felnőttképzési Tanács (NSZFT)

2012. december 11-ei ülésén hozott 43-48/2012.12.11. számú állásfoglalásai

**43/2012.12.11. sz. állásfoglalás**

A Nemzeti Szakképzési és Felnőttképzési Tanács elfogadta a Magyar Kereskedelmi és Iparkamara tájékoztatását a regionális, illetve a megyei fejlesztési és képzési bizottságok 2012. évi tevékenységéről.

**44/2012.12.11. sz. állásfoglalás**

A Nemzeti Szakképzési és Felnőttképzési Tanács elfogadta a Nemzeti Munkaügyi Hivatal tájékoztatását a Nemzeti Foglalkoztatási Alap képzési alaprész 2012. évi decentralizált kerete terhére kiírt pályázat eredményéről.

**45/2012.12.11. sz. állásfoglalás**

A Nemzeti Szakképzési és Felnőttképzési Tanács elfogadta a Nemzetgazdasági Minisztérium tájékoztatását a Nemzeti Foglalkoztatási Alap képzési alaprész 2013. évi várható kondícióiról

**46/2012.12.11. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a Magyar Kereskedelmi és Iparkamara 2013. évi szakképzési feladatai ellátásának támogatására”* tárgyú, NGM/25255/4/2012. iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Magyar Kereskedelmi és Iparkamara támogatását 2.793.610.000,- Ft, azaz kétmilliárd-hétszázkilencvenhárommillió-hatszáztízezer forint keretösszegben a Nemzeti Foglalkoztatási Alap képzési alaprész 2012. évi központi kerete terhére utólagos elszámolási kötelezettséggel, oly módon, hogy a támogatási kérelem finanszírozhatósága érdekében a központi keretösszeg kerüljön megemelésre a képzési alaprész egyéb előirányzataiból átcsoportosítható források terhére.

**47/2012.12.11. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a Decentralizált pályázatok beadásának, ellenőrzésnek, nyilvántartásának egyszerűsítése érdekében kialakítandó pályázatkezelő rendszer támogatására”* tárgyú, NGM/25255/5/2012. iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását 29.950.000,- Ft, azaz huszonkilencmillió-kilencszázötvenezer forint keretösszegben a Nemzeti Foglalkoztatási Alap képzési alaprész 2012. évi központi kerete terhére utólagos elszámolási kötelezettséggel, azzal, hogy az NSZFT előterjesztés határozati javaslatában szereplő összeg helyesen az előterjesztés költségtáblájának összesítésében is szereplő 29.950.000,- Ft, illetve a programról történő elszámolás határideje helyesen 2013. augusztus 30-a.

**48/2012.12.11. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a szakképzésben és felnőttképzésben oktatók továbbképzésére a duális szakképzésről, mint jó gyakorlatról”* tárgyú, NGM/25255/6/2012. iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását 176.940.000,- Ft, azaz százhetvenhatmillió-kilencszáznegyvenezer forint keretösszegben a Nemzeti Foglalkoztatási Alap képzési alaprész 2012. évi központi kerete terhére utólagos elszámolási kötelezettséggel.

Budapest, 2012. december 11.